Pauls Kalniņš (politiķis)

Pauls Kalniņš (dzimis  Vilces pagastā, miris  Lustenavā, Austrijā) bija latviešu ārsts un politiķis (LSDSP), ilggadējs Saeimas priekšsēdētājs. Viens no 1944. gada 17. marta Latvijas Centrālās padomes memoranda parakstītājiem. Latvijas Valsts prezidenta vietas izpildītājs (1944—1945).

 Dzīvesgājums 
Pauls Kalniņš dzimis Šilde Ā. 188. lppKalniņš Pauls, šķirklis enciklopēdijā "Personu rādītāji", Artis Ērglis, 2005, publicēta portālā letonika.lv, šķirklis pārskatīts Kalniņš Pauls, šķirklis Latvijas Padomju enciklopēdijā, 4. sējums, 577. lpp; Galvenā enciklopēdiju redakcija, Rīgā, 1983Saeimas stenogrammas, IX sesija, no  līdz , 16.lpp, pārpublicētas portālā periodika.lv, pārskatītas  (citos avotos — ) Vilces pagasta "Mazpečuļos" kā lauksaimnieka dēls.
Pēc vietējās pagastskolas beigšanas mācījās Liepājas ģimnāzijā,Pauls Kalniņš , biogrāfija Saeimas mājaslapā, pārskatīta  kur iepazinies ar tādiem vēlākiem valstsvīriem kā Miķelis Valters un Jānis Jansons-Brauns. Ģimnāziju beidzis 1892. gadā, devies studēt dabaszinības Maskavas Universitātē, bet vēlāk pārgājis uz Tērbatas Universitāti, kur studējis medicīnu, 1898. gadā iegūstot ārsta diplomu.

Pīpkalonijas biedrs, 1897. gadā arestēts kopā ar citiem Jaunās strāvas dalībniekiem un izsūtīts no Latvijas līdz 1901. gadam. Izsūtījumu pavadīja Žagarē. Pēc atgriešanās Latvijā bijis ievērojams sociāldemokrātu darbinieks, 1905. gada revolūcijas dalībnieks, "Cīņas" redakcijas līdzstrādnieks. Pieslējies sociāldemokrātijas neboļševistiskajam virzienam. Bijis LSDSP CK priekšsēdētājs (1918—1924), Tautas padomes, Satversmes sapulces un visu pirmās brīvvalsts Saeimu deputāts, 1., 2., 3. un 4. Saeimas priekšsēdētājs. Kalniņš kandidēja 1930. un 1933. gada Latvijas prezidenta vēlēšanās. Abās reizēs viņš zaudēja Albertam Kviesim.Alberts Kviesis , biogrāfija Valsts prezidenta kancelejas mājaslapā, pārskatīta  Pēc K. Ulmaņa apvērsuma 4 mēnešus pavadījis ieslodzījumā. Saskaņā ar Latvijas Republikas Satversmi kā pēdējais Saeimas priekšsēdētājs bija Valsts prezidenta pienākumu izpildītājs līdz savai nāvei.Pazudušais prezidents, Jānis Pleps, bloga ieraksts portālā politika.lv , pārskatīts  Šī un citu iemeslu dēļ vācu okupācijas laikā P. Kalniņš bija viens no Latvijas Centrālās padomes dibinātājiem.Latviešu Centrālās padomes un Latviešu Centrālās komitejas pirmsākumi, Alfons Reins, referāts starptautiskajā konferencē "Trimdas arhīvi atgriežas" Rīgā , publicēts laikrakstā "Latvijas Vēstnesis" , pārskatīts ; pārpublicēts Latvijas Politiski represēto apvienības mājaslapā , pārskatīts 

Latvijas Centrālās padomes 1944. gada 8. septembra sēdē Pauls Kalniņš parakstīja deklarāciju par Latvijas valsts atjaunošanu: “Latvijas tauta pārņēmusi suverēno varu no svešas varas atbrīvotā Latvijas valsts teritorijā un atjaunojusi Latvijas Republiku kā suverēnu valsti. Uz Latvijas Republikas Satversmes pamata (52.pants) uz mani kā pēdējās likumīgi ievēlētās un līdz šim laikam tiesiski pilnvarotās Saeimas priekšsēdētāju pārgājusi Valsts Prezidenta vietas izpildīšana. Ar šo dienu es stājos pie Valsts Prezidenta vietas izpildīšanas līdz jauna Valsts Prezidenta ievēlēšanai Satversmē paredzētā kārtībā. [..]"

1944. gadā devies emigrācijā. Miris  Becavas ciemā pie Lustenavas, Sabiedroto okupētajā Austrijā.Lustenavas vasara , Nikolajs Bulmanis, raksts laikrakstā "Jaunā Gaita" Nr. 213, 1998. gada jūnijs, publicēts portālā zagarins.net, pārskatīts 

Paula Kalniņa sieva Klāra Kalniņa un dēls Bruno Kalniņš arī bija ievērojami sociāldemokrātu darbinieki.

 Literatūra 
 Valstsvīri un demokrati. Biogrāfiskas studijas. Šilde Ādolfs. Grāmatu Draugs, Bruklina, 1985; pārpublicēta e-grāmatā: Eraksti, 2007 ()

 Atsauces 

 Ārējās saites 
 Likumdevēju vēsture, I. Pujāte, raksts Saeimas mājaslapā, pārskatīts 
 Pauls Kalniņš kā Valsts prezidenta vietas izpildītājs 1944–1945

Kategorija:1872. gadā dzimušie
Kategorija:1945. gadā mirušie
Kategorija:1905. gada revolūcija
Kategorija:Tautas padomes locekļi
Kategorija:Satversmes sapulces deputāti
Kategorija:1. Saeimas deputāti
Kategorija:2. Saeimas deputāti
Kategorija:3. Saeimas deputāti
Kategorija:4. Saeimas deputāti
Kategorija:Latvijas sociāldemokrāti
Kategorija:Saeimas priekšsēdētāji
Kategorija:Tartu Universitātes absolventi
Kategorija:Trimdas latvieši
Kategorija:Triju Zvaigžņu ordeņa lielkrusta komandieri
Kategorija:Triju Zvaigžņu ordeņa lielvirsnieki
Kategorija:Jelgavas novadā dzimušie
Kategorija:Jaunā strāva